
Grozījumi Jaunuzņēmumu darbības atbalsta likumā
Izdarīt Jaunuzņēmumu darbības atbalsta likumā (Latvijas Vēstnesis, 2016, 241. nr.; 2018, 84. nr.; 2020, 178. nr.) šādus grozījumus:
1. Izteikt 3. panta tekstu šādā redakcijā:
"Šis likums nosaka:
1) atbalsta programmas, to piešķiršanas kritērijus, kā arī jaunuzņēmumam piešķirtā atbalsta administrēšanas kārtību; 
2) riska kapitāla investoru kvalifikācijas nosacījumus; 
3) jaunuzņēmumu darbības vērtēšanas komisijas (turpmāk – Komisija) izveidošanas kārtību un kompetenci; 
4) Ekonomikas ministrijai tiesības slēgt līdzdarbības līgumus ar Ministru kabineta noteikumos noteiktajām nevalstiskajām organizācijām par jaunuzņēmumu aktivitātes veicināšanu un investīciju piesaisti."
2. Papildināt ar 4.1 punktu šādā redakcijā:
“Jaunuzņēmumu darbības veicināšanas un investīciju piesaistes aktivitātes:
1) Ekonomikas ministrija ar jaunuzņēmumu intereses pārstāvošām organizācijām nodrošina aktivitāšu īstenošanu, kas veicina jaunuzņēmumu darbību attīstību un investīciju piesaisti;
2) Šī panta pirmajā daļā noteikto aktivitāšu īstenošanai, Ekonomikas ministrija slēdz līdzdarbības līgumus ar jaunuzņēmumu intereses pārstāvošām nevalstiskajām organizācijām;
3) Ministru kabinets nosaka jaunuzņēmumu intereses pārstāvošās nevalstiskās organizācijas, to atlases nosacījumus un aktivitāšu veidus jaunuzņēmumu aktivitātes veicināšanai un investīciju piesaistei, ņemot vērā kārtējā valsts budžeta paredzēto finansējumu."
Likums stājas spēkā nākamajā dienā pēc tā izsludināšanas. 

